Document ID: 32006R0545

KOMISIJAS REGULA (EK) Nr. 545/2006
(2006. gada 31. marts),
ar ko groza Regulu (EK) Nr. 1464/2004 attiecībā uz atļaujas nosacījumiem par dzīvnieku barības piedevu “Monteban”, kas pieder kokcidiostatu un citu zāļu grupai
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 13. panta 3. punktu,
tā kā:
(1)
Atbilstīgi Padomes Direktīvai 70/524/EEK (2) ar zināmiem nosacījumiem tika atļauts kā piedevu lietot narazīnu (Monteban, Monteban G 100), kas pieder kokcidiostatu un citu zāļu grupai. Ar Komisijas Regulu (EK) Nr. 1464/2004 (3) atļāva uz desmit gadiem izmantot šo piedevu gaļas cāļu barībā, saistot atļauju ar personu, kas ir atbildīga par šīs piedevas laišanu apgrozībā. Pamatojoties uz Regulas (EK) Nr. 1831/2003 10. pantu, tika paziņots, ka šī piedeva ir ražošanā. Tā kā visa šajā noteikumā prasītā informācija tika iesniegta, šo piedevu reģistrēja Kopienas Reģistrā par lopbarības piedevām.
(2)
Regulā (EK) Nr. 1831/2003 ir paredzēta iespēja grozīt piedevas izmantošanas atļauju pēc atļaujas turētāja pieprasījuma un Eiropas Pārtikas nekaitīguma iestādes (“Iestāde”) atzinuma saņemšanas.
(3)
Savā 2004. gada 27. jūlijā pieņemtajā atzinumā Iestāde ierosināja noteikt maksimālo atlieku līmeni (MAL) 50 μg/kg visos gaļas cāļu mīkstajos audos un tādējādi tika uzskatīts, ka ir pietiekami piedevu neizmantot vienu dienu pirms kaušanas. Var būt nepieciešams pārskatīt šīs regulas pielikumā noteikto maksimāli pieļaujamo atlieku līmeni, ņemot vērā šīs aktīvās vielas novērtēšanas rezultātus, ko ieguvusi Eiropas Zāļu aģentūra.
(4)
Piedevas narazīns (Monteban, Monteban G 100) izmantošanas atļaujas turētājs ierosināja grozīt atļaujas nosacījumus, iesniedzot Komisijai lūgumu ieviest Iestādes noteikto MAL.
(5)
Tādēļ attiecīgi jāgroza Regula (EK) Nr. 1464/2004.
(6)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1464/2004 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 31. martā

Labels: 0
17
6